- Hindi News
- National
- भुगतान के नाम पर समूह की महिला अध्यक्ष से शारीरिक संबंध बनाने के लिए डाला दबाव
भुगतान के नाम पर समूह की महिला अध्यक्ष से शारीरिक संबंध बनाने के लिए डाला दबाव
मैंने किसी महिला से बात नहीं की, मैं तो सीहोर शादी में आया हूं
इस संबंध में परियोजना अधिकारी अशोक राठौर से बात की गई तो उनका कहना था कि उन्होंने इस तरह की अश्लील बातें किसी महिला से नहीं की हैं, वे शादी में सीहोर आए हैं और तीन दिन से यहां पर हैं। मुझे कुछ भी पता नहीं है। महिला रो रही थी, तरस खाकर राशि जारी कराई
शर्मसार करने वाला ऑडियो है
इस संबंध में एसडीओ गौतम ने बताया कि महिला ने शिकायत की है। उसकी जांच के लिए कोतवाली भेज दिया गया है। महिला के पास मोबाइल है, जिसमें उसने रिकार्डिंग होना बताया है। इसकी जांच कराई जा रही है। महिला के बयान लेने के बाद संबंधित अधिकारी के खिलाफ कार्रवाई की जाएगी। यहां पर बता दें कि परियोजना अधिकारी अशोक राठौर पहले मध्यान्ह भोजन शाखा के प्रभारी थे, कुछ माह पहले ही उनका प्रभार बदल दिया गया था, वे अब मुख्यमंत्री आवास योजना का काम देख रहे हैं, मगर इसके बाद भी वे मध्यान्ह भोजन शाखा के कामों की डील कर रहे हैं।
दमोह। एसपी कार्यालय में आवेदन देने पहुंची महिला।
भास्कर संवाददाता|दमोह
हटा जनपद के एक स्व सहायता समूह की महिला अध्यक्ष से लंबित राशि भुगतान कराने के एवज में शारीरिक संबंध बनाने के लिए जिला पंचायत में पदस्थ मध्यान्ह भोजन शाखा के पूर्व परियोजना अधिकारी अशोक राठौर ने दबाव बनाया है। परियोजना अधिकारी द्वारा बार-बार मोबाइल पर अश्लील बातें करने से तंग आकर रविवार को महिला ने एसपी ऑफिस पहुंचकर शिकायत दर्ज कराई है। एएसपी ने एक एसडीओ स्तर के अधिकारी से इस मामले की जांच कराने के आदेश दिए हैं। महिला ने सबूत के तौर पर मोबाइल में की गई अधिकारी की रिकार्डिंग पुलिस को सौंपी है।
महिला ने एसपी ऑफिस में एसडीओपी गौतम को बताया कि वह एक सरकारी स्कूल में भोजन बनाने के लिए समूह संचालित करती है। कुछ दिन पहले उसके समूह पर जिला पंचायत की मध्यान्ह भोजन शाखा की ओर से राशि वितरण पर रोक लगाई गई थी। उसने बताया कि रोक हटाने के लिए हटा के जनपद सीईओ और मध्यान्ह भोजन शाखा प्रभारी वीएस यादव 5 हजार रुपए की रिश्वत दी, तब उसे 30 हजार रुपए की राशि का भुगतान हुआ है। महिला ने बताया कि वह एक ऊंची जाति के परिवार की है और उसके पति बाहर रहते हैं। करीब 10 लोग मध्यान्ह भोजन बनाने का काम करते हैं, जिन्हें भुगतान किया जाना था। उन्होंने जब सीईओ यादव को 5 हजार रुपए की रिश्वत दी तो पूर्व मध्यान्ह भोजन शाखा के परियोजना अधिकारी अशोक राठौर को पता चल गया था और उन्होंने पूरी राशि जारी करने के एवज में शारीरिक संबंध बनाने के लिए दबाव बनाया था। वे बार-बार फोन लगा रहे थे और अश्लील बातें कर रहे थे। उन्होंने कार में साथ चलकर अश्लील संबंध बनाने के लिए कहा, जिसकी रिकार्डिंग भी उसके पास है। इस मामले को लेकर एएसपी अरविंद दुबे ने गंभीरता दिखाई और एसडीओ स्तर के अधिकारी को जांच सौंपी। जहां से मामला महिला के बयान लेने के लिए कोतवाली भेज दिया गया है।
अतंग आकर खरीदी रिकाॅर्डिंग वाला मोबाइल
महिला ने अधिकारी को बताया कि बार-बार पूर्वपरियोजना अधिकारी मोबाइल पर अश्लील बातें कर रहा था, पिछले एक सप्ताह से परेशान थी, कभी वह दमोह बुलाता तो कभी खुद हटा आने के लिए कहता, लेकिन इस बात को लेकर पुष्टि नहीं हो पा रही थी, क्योंकि उसके पास रिकार्डिंग वाला मोबाइल नहीं था। बाद में उसने रिकार्डिंग का मोबाइल खरीदा और उसमें कार्ड डलवाया। इसके बाद रिकार्डिंग की गई। महिला का कहना है कि उसे ऐसे शासन का काम नहीं करता है, जिसमें इस तरह के अधिकारी बैठे हैं, जो रिश्वत तो मांग रही रहे हैं, साथ में शरीर का सौदा कर रहे हैं।
राशि रोक दी थी
-महिला के समूह का आॅडिट नहीं हुआ था, इसलिए राशि रोक दी गई थी। कुछ सरपंचों के साथ में महिला मेरे पास आई थी और रो रही थी, मैंने तरस खाकर उसके समूह के लिए 30 हजार रुपए की राशि जारी कराई थी, मैंने तो सेवा की है, रिश्वत लेने की कोई बात ही नहीं है। - बीएस यादव, मिड डे मील शाखा प्रभारी और हटा जनपद सीईओ
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva